Arkitekten Louis Hygom kom ind i Kvindehjemmets bestyrelse i [[1925]] og han blev valgt ind i forretningsudvalget, som blev etableret i [[1941]] med det ene formål at få opført et nyt Kvindehjem på Jagtvej 153 B. Formanden for forretningsudvalget var socialdemokraten [[Mathilde Nielsen]]. [[Poul Holsøe|Stadsarkitekten]] gav i [[1942]] sin tilladelse til byggeriet. Finansieringen af de beregnede omkostninger på 688.300 kr. kom i stand med lån i [[Bikuben]] på 321.300 kr. og et kreditforeningslån på 200.000 kr. Kvindehjemmets byggefond havde 21.000 kr., og ved salg af Læssøesgade, som gav 89.000 kr. og endelig et tilskud fra [[Socialministeriet]] på 57.000 kr. faldt den sidste finansiering på plads. Der kom ligeledes betragtelige midler fra de store fagforbund. Indkøb af inventar kom af midler fra lotterier og private donationer.
Historie Bygninger,_konstruktioner_og_anlæg Foreninger Organisationer